CELEX: 62019CN0905
Language: fi
Date: 2019-12-11 00:00:00
Title: asia C-905/19: Ennakkoratkaisupyyntö, jonka Verwaltungsgericht Darmstadt (Saksa) on esittänyt 11.12.2019 – EP v. Kreis Groß-Gerau

9.3.2020   
            
            
               FI
            
            
               Euroopan unionin virallinen lehti
            
            
               C 77/28
            
         
      Ennakkoratkaisupyyntö, jonka Verwaltungsgericht Darmstadt (Saksa) on esittänyt 11.12.2019 – EP v. Kreis Groß-Gerau
      (asia C-905/19)
      (2020/C 77/39)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Verwaltungsgericht Darmstadt
      
         Pääasian asianosaiset
      
      
         Kantaja: EP
      
         Vastaaja: Kreis Groß-Gerau
      
         Ennakkoratkaisukysymykset
      
      Voidaanko Tunisian kanssa tehdyn Euro–Välimeri-sopimuksen (1) 64 artiklassa vahvistetun syrjintäkiellon perusteella kieltää lyhentämästä määräaikaisen oleskeluluvan voimassaoloaikaa sen perusteella, että tämän oleskeluluvan myöntämisedellytykset eivät enää täyty, jos
      
                  —
               
               
                  Tunisian kansalainen työskenteli sillä hetkellä, jona määräaikaisen oleskeluluvan voimassaoloajan jälkikäteisestä lyhentämisestä ilmoitettiin,
               
            
                  —
               
               
                  oleskeluluvan voimassaoloajan lyhentämistä koskeva päätös ei perustu syihin, jotka liittyvät valtion oikeutetun intressin, kuten yleisen järjestyksen, turvallisuuden ja kansanterveyden suojaamiseen, ja
               
            
                  —
               
               
                  Tunisian kansalaisella ei ollut itsenäistä, määräaikaisesta oleskeluluvasta riippumatonta lupaa työskennellä (työlupa) mutta lainsäädännön nojalla hänellä oli oikeus työskennellä määräaikaisen oleskeluluvan voimassaoloaikana?
               
            Edellyttääkö Tunisian kanssa tehdyn Euro–Välimeri-sopimuksen 64 artiklassa vahvistettuun syrjintäkieltoon perustuva ulkomaalaisen oikeudellinen asema määräaikaisen oleskeluluvan lisäksi viranomaisen myöntämää lupaa työskennellä?
      Millä ajankohdalla on ratkaiseva merkitys oleskelu- ja työlupalainsäädännön mukaisen oikeudellisen aseman arvioimisen kannalta? Onko ratkaiseva merkitys ajankohdalla, jona viranomainen antaa oleskeluoikeuden peruuttamista koskevan päätöksen, vai ajankohdalla, jona tuomioistuin antaa ratkaisunsa?
      
         (1)  Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista 17.7.1995 tehty Euro-Välimeri-sopimus (EYVL 1998, L 97, s. 2).